User:Haroon Khan Tanoli

محمد ہارون خان تنولی ۔ایبٹ آباد ہزارہ

صوبہ خیبر پختون خواہ کا قدرتی معدنی ذخائر و سنگلاخ پہاڑوں اور جنگلات سے مالا مال خوبصورت تیرین خطہ ہزارہ ڈویژن جس کا کل رقبہ17066 مربع کلو میٹر جبکہ ہزارہ ڈویژن کے 15 فیصد علاقے پر آبادی ہے اور جنگلات80 فیصد ،معدنیات5 فیصد پر محیط ہے ہزارہ ڈویژن میں محکمہ معدنیات کی کرپشن کیوجہ سے حکومتی خزانے کو سالانہ 10 ارب روپے کا نقصان ،غیر قانونی مائننگ کیو جہ سے رہائشی علاقوں کے مکین شدید خطرات سے دو چارہے ۔جبکہ کرپشن اور غیر قانونی مائننگ کے باوجود پاک چائینا کورے ڈور منصوبہ جو ملک کی معیشیت میں ریڑھ کی ہڈی کی حیثیت رکھتا ہے کا تعمیراتی میٹریل لائم سٹون ،ڈولہ مائیٹ ،کرش کی تمام ضروریات مقامی سطح پر پوری کر رہا ہے ۔لائم سٹون مئننگ انڈسٹری میں 10 فیصد جدید مشینری کی سہولت میسر ہے جس میں گرائینڈنگ ،کرشنگ اور لوڈنگ شامل ہے جبکہ دیگر کان کنی میں 30 ہزارسے زائد مزدور وں کی زندگیاں داؤ پر چکی ہیں ۔ معدنی وسائل سے مالا مال ہزارہ ڈویژن میں کان کنی کے ذریعے سالانہ اربوں کی معدنیات نکالی جاتی ہے ۔جس میں سوپ سٹون ،لائم سٹون ، فاسفیٹ ، کرو مائیٹ ، فائر کلئے ، گرینائٹ ، کوئلہ ، آئر اور، کاپر ،اینٹی منی ، لیٹراےئٹ ، ماربل ، کو آرڈز ، میگنیز ، جیپسم ، ترمرین ، برائٹی ، ابرک ،مائیکہ ، جم سٹون ، کرسٹل کوآرڈز ،پیرا ڈاٹ ،روبی ،نیلم و دیگر اعلیٰ معیار کی معدنیات شامل ہیں ،مگر بدقسمتی سے مناسب منصوبہ بندی نہ ہو نے محکمہ معدنیات کی کرپشن اور معدنی وسائل کی غیر قانونی کان کنی کی وجہ سے حکومتی خزانے کو سالانہ 10 ارب روپے سے زائد کا نقصان ہو رہا ہے اور بھاری گاڑیوں کے گزرنے سے رہائشی علاقوں کی سڑکیں بھی تباہ ہو چکی ہیں جبکہ محکمہ معدنیات ہزارہ ڈویژن کے مبطابق معدنی وسائل کے محاصل کی مد میں صرف حکومت کو سال2015-16 میں 22سے25 کروڑ کی آمدن ہوئی ہے ۔اگر مائننگ ایکٹ پر سختی سے عمل درآمد کروایا جائے اور غیر قانونی مائننگ کی روک تھام کی جائے تو معدنی وسائل کی مد میں حکومتی آمدن 25 کروڑ سے بڑھ کر 10 ارب روپے سے زائد ہو سکتی ہے ۔ (صوبائی صدر شیر بندی خان مروت ) ہزارہ میں اس وقت مختلف معدنیات کی500 سے زائد لیزیں اور 900 سے زائد کانیں موجود ہیں جن میں 30 ہزار سے زائد مزدور کام کر رہئے ہیں مگر ان مزدوروں کیلئے مائننگ ایکٹ کے مطابق حفاظتی اقدامات تو دور کی بات مائننگ ایریا میں ابتدائی طبی امداد کا بندوبست تک موجود نہیں ڈاکٹر ،ڈسپنسری اور ایمبولینس تو مزدوروں کیلئے ایک خواب کی حیثیت رکھتا ہے یہ ہی وجہ ہے کہ سال 2011 ء اور2014 میں ترنوائی اور شیروان دو مختلف حادثات میں 13 مزدو ر ملبے تلے دب کر جاں بحق ہوئے اور مجموعی طور پر گذشتہ 20 سالوں میں مزدوروں کی ہلاکتوں کی تعداد سو سے تجاوز کر گئی ہے مگر تمام واقعات کی انکوائری رپورٹس روائتی انداز میں سرد خانوں کی نذر کر دی گئیں مزدور غیر قانونی مائننگ سے جہاں حکومتی خزانے کو اربوں کا نقصان ہوا ہے وہاں پر بیشتر علاقوں میں کان کُنی کیلئے جن علاقوں کا انتخاب کیا گیا ہے وہاں رہائشی آبادیاں موجود ہیں ۔ مائننگ سیفٹی ایکٹ 1923ء کے مطابق آبادی، سڑک،قبرستان، سرکاری املاک سے 300 فٹ کے فاصلے کے اندر کوئی بھی مائن نہیں لگائی جا سکتی ہے جبکہ شیروان ،چلہتر ، ڈنہ ترنوائی ، حویلیاں اور ہری پورمیں 40 سے زائد کانیں رہائشی علاقوں میں لگائی گئی ہیں ۔جہاں بلاسٹنگ کی وجہ سے رہائشی مکانات ، مساجد ،سکول اتنے متاثر ہو چکے ہیں کہ ان میں دراڑیں پڑ چکی ہیں ۔شیروان کے گاؤں چلیتر میں 500 سے زائد نفوس آبادی کے عین نیچے پہاڑ کو کھوکھلا کر دیا گیا ہے اور مستقبل قریب میں یہ کھوکھلے پہاڑ ان رہائشی آبادیوں کیلئے بڑے سانحے کا سبب بن سکتے ہیں ۔ڈنہ ،ترنوائی ،چلیتر ،شیروان ،حویلیاں،ہرنو کے عوام بار بار احتجاج کر کے علاوہ متعلقہ ذمہ داران سے متبادل جگہوں کیلئے مطالبہ کر چکے ہیں مگر حکومتی سطح پر ان کی کوئی شنوائی نہیں ہو سکی ہے ۔ متاثرہ رہائش ہزارہ ڈویژن میں موجود 900 سے زائد کانوں مین سے ایک بھی کان ایسی نہیں ہے جہاں جدید اور بین الاقوامی معیار یا سیفٹی ایکٹ 1923 کے مطابق کان کنی کی جارہی ہو قانون کے مطابق ایک ایکڑمیں صرف ایک کان لگائی جا سکتی ہے جبکہ محکمہ معدنیات کی ملی بھگت سے ہزارہ بھر اور خصوصا شیروان کے علاقے بگلہ،چلیتر ،بانڈی نکڑا ،کھنڈا کھو ،ہرنو 50 سے زائد کانین ساتھ ساتھ جڑی ہوئی ہیں اور ان حلقوں کے پاہر بلاکل کھو کھلے ہو کر رہ گئے ہیں اور مجموعی طور ان پاہڑوں پر آباد آبادیاں کنگڑوڑہ ،چلیتر ،ترینگل پن ،ہر نو ، گھماواں ،کھنڈا کھو کے تین ہزار سے زائدمکین موت کے منہ میں زندگی گزار رہئے ہیں۔مگر صوبائی حکومت کے ذمہ داران کے مطابق مائننگ کو جدید خطوط پراستوار کرنے کی کوشش کی جا رہی ہے ۔ کمشنر ہزارہ محکمہ معدنیات کے ذمہ داران کے مطابق غیر قانونی مائننگ کا سرے سے کوئی وجود ہی نہیں ہے اور سب اچھا کی رپورٹ ہے راوی چین ہین چین لکھتا ہے ۔ ڈائریکٹر معدنیات محمد ریاض محکمہ معدنیات کے انسپکٹر مائینز جن کا کام مائننگ ایکٹ پر عملدرآمد کروانا ہے وہ خود ہی فرماتے ہیں کہ مائننگ ایکٹ پر عمدرآمد ضرور ہونا چاہیے مگر اس پر عملدرآمد کروائے گا کون ؟ اس بات کا جواب ابھی باقی ہے ۔ اسسٹنٹ انسپکٹر مائن عبدالرشید صوبائی حکومت اور محکمہ معدنیات غیر قانونی مائننگ اور قیمتی معدنیات کی چوری اور جدید مائننگ پر قانون کے مطابق کاروائی کرے تو صوبہ بھر کے اخراجات کو صرف ہزارہ بھر کی مائننگ انڈسٹریز سے پورا کیا جا سکتا ہے اور جدید مائننگ سے قیمتی معدنیات اور پہاڑوں کو محفوظ بنا کر اربوں روپے کا محاصل حاصل کای جا سکتا ہے ۔جنگالات پہڑ اور آبادیوں سمیت غریب مزدوروں کی زندگیوں کو بچایا جا سکتا ہے ۔ محمد ہارون خان تنولی ۔ایبٹ آباد ہزارہ 0308-5642088 Email: haroon.tanoli@gmail.com www.facebook.com/victorymediagroupabbottabad